| Medaljeoversikt |
| --- |
| Konkurrerte for Tysklands flagg Tyskland |
| Friidrett: |
| EM i friidrett |
| Bronse | 2018 Berlin |  10 000 m |
| Lag-EM i friidrett (Super League) |
| Bronse | 2017 Lille |  5 000 m |
| U23-EM i friidrett |
| Gull | 2019 Gävle |  10 000 m |
| Sølv | 2019 Gävle |  5 000 m |
| Sølv | 2017 Bydgoszcz |  5 000 m |
| U20-EM i friidrett |
| Gull | 2015 Eskilstuna |  5 000 m |
| Gull | 2015 Eskilstuna |  3 000 m |
| De olympiske ringer Ungdoms-OL |
| Sølv | 2014 Nanjing |  3 000 m |
| Terrengløp: |
| EM i terrengløp |
| Bronse | 2021 Dublin |  8 km senior |
| Sølv | 2021 Dublin |  Seniorlag |
| Gull | 2017 Šamorín |  U23 |
| Sølv | 2017 Šamorín |  U23-lag |
| Sølv | 2016 Chia |  Jr.-lag |
| Bronse | 2015 Hyères |  Jr. |
| Gull | 2015 Hyères |  Jr.-lag |
| Bronse | 2014 Samokow |  Jr.-lag |
| Bronse | 2013 Beograd |  Jr.-lag |

**Alina Reh** (født 23. mai 1997 i Laichingen) er en tysk friidrettsutøver som representerer klubben SCC Berlin. Hun konkurrerer først og fremst i langdistanseløp, terrengløp og gateløp. 

Hun fikk bronse individuelt under EM i terrengløp 2021, og har gull på 10 000 meter fra U23-EM i friidrett 2019 og gull på 3 000 meter og 5 000 meter fra Junior-EM i friidrett 2015. Hun har flere tyske mesterskap i friidrett.

Idrettskarriere
---------------

### 2012

Reh vant en del regionale mesterskap i 2012, blant annet 1 500 meter i U18-klassen under Karlsruhe regionale mesterskap innendørs og 1 500 meter i U18-klassen under Karlsruhe regionale mesterskap utendørs. I det tyske U18-mesterskapet i friidrett kom hun på andreplass på 3 000 meter, 15 år gammel.

### 2013

Hun deltok i det tyske mesterskapet på 10 000 meter i 2013, og vant der U20-klassen, og hun vant 1 500 meter under Jugend-Gala i Schweinfurt. I juli deltok hun i Ungdoms-VM i friidrett 2013 (U18), og kom der på femteplass på 3 000 meter med tiden 9:20,99. Hun ble tysk U18-mester på 3 000 meter og tysk U20-mester på 5 000 meter, og ble også tysk U18-mester i terrengløp i 2013. Hun deltok i EM i terrengløp 2013, og kom der på femteplass i juniorklassen, og Tyskland fikk bronse i lagkonkurransen. 

### 2014

Under det tyske juniormesterskapet innendørs i 2014 kom hun på fjerdeplass på 1 500 meter. Utendørs vant hun 5 000 meter i U20-klassen under det tyske mesterskapet på 10 000 meter, med ny tysk juniorrekord på 15:55,82. Hun kom på andreplass på 1500 meter under Bauhaus Junioren-Gala i Mannheim, og vant 3 000 meter under det tyske U18-mesterskapet i friidrett. Hun deltok i Sommer-OL for ungdom 2014 i Nanjing i Kina, og kom der på andreplass på 3 000 meter, bak Nozomi Musembi Takamatsu fra Japan.

Innen terrengløp ble hun tysk U18-mester, og under EM i terrengløp 2014 kom hun på fjerdeplass i juniorklassen (U20), der Tyskland igjen fikk bronse i lagkonkurransen. Hun satte tysk U18-rekord på 10 km gateløp da hun løp inn til femteplass i ASICS Grand 10 med tiden 33:32.

### 2015

Den 22. februar fikk hun bronse på 3 000 meter under det tyske mesterskapet i friidrett innendørs, og fikk med det sin første nasjonale seniormedalje i friidrett. Hun vant både 3 000 meter og 5 000 meter under Junior-EM i friidrett 2015 i Eskilstuna, og i juli vant hun 5 000 meter under Tysk mesterskap i friidrett 2015. Hun vant også 3 000 meter under det tyske juniormesterskapet i friidrett i august, og i september fikk hun bronse i det tyske mesterskapet i 10 km gateløp, der hun vant juniorklassen.

Under EM i terrengløp 2015 fikk hun bronse i juniorklassen, og fikk gull i lagkonkurransen i samme klasse.

### 2016

Hun kom på andreplass på 3 000 meter under det tyske mesterskapet innendørs i 2016, bak Konstanze Klosterhalfen. Utendørs vant hun på nytt 5 000 meter i U20-klassen under det tyske mesterskapet på 10 000 meter. Under U20-VM i friidrett 2016 kom hun på niendeplass på 5 000 meter, med ny tysk U20-rekord på 15:41,62. I juli vant hun 3 000 meter og 5 000 meter under det tyske juniormesterskapet i friidrett.

I desember deltok hun i EM i terrengløp 2016, der hun kom på fjerdeplass i juniorklassen, og fikk sølv i lagkonkurransen sammen med Lisa Oed, Miriam Dattke og Antonia Schiel.

### 2017

Reh vant 3 000 meter under det tyske mesterskapet innendørs, med ny personlig rekord på 8:53,56, som var første gang hun løp under 9 minutter. Hun ble tatt ut til å delta i EM i friidrett innendørs 2017, og endte der på åttendeplass. Utendørs kom hun på andreplass på 1 500 meter under det tyske U23-mesterskapet i friidrett. Hun deltok i sitt første Lag-EM da hun representerte Tyskland under Lag-EM i friidrett 2017, og hun kom der på tredjeplass på 5 000 meter. Tyskland vant Superligaen i dette mesterskapet.

Hun kom på andreplass på 5 000 meter under U23-EM i friidrett 2017, bak Yasemin Can, med ny personlig rekord på 15:10,57. Denne personlige rekorden forbedret hun til 15:10,01 under VM i friidrett 2017, og fikk med det 17. beste tid i kvalifiseringen, men nådde ikke finalen. På høsten vant hun Ulm halvmaraton og Berlin 10 km, og satte tysk U23-rekord på begge disse distansene.

Hun ble tysk mester i terrengløp, og vant U23-klassen under EM i terrengløp 2017, der Tyskland også fikk sølv i lagkonkurransen.

### 2018

Under det tyske mesterskapet i friidrett innendørs i 2018 kom hun på fjerdeplass på 3 000 meter, og under det tyske mesterskapet i friidrett utendørs fikk hun sølv på 5 000 meter, bak Hanna Klein. I det tyske mesterskapet i terrengløp kom hun på andreplass, bak Elena Burkard. Hun deltok på 10 000 meter under EM i friidrett 2018, og løp der inn til fjerdeplass, men etter at Meraf Bahta ble fradømt bronsen på denne distanse på grunn av brudd på dopingbestemmelsene rykket Reh opp til tredjeplass på resultatlistene.

Hun vant det tyske mesterskapet på 10 km gateløp i Bremen, og hun vant gateløpet Ulm Citylauf og Köln halvmaraton. I Köln halvmaraton satte hun ny tysk U23-rekord med 1:09,31. Da hun vant Berlin 10 km satte hun ny også tysk U23-rekord på 10 km med 31:23.

### 2019

Reh kom på andreplass på 3 000 meter under det tyske innendørsmesterskapet i 2019. Under EM i friidrett innendørs 2019 satte hun personlig rekord på 3 000 meter med tiden 8:39,45, og kom med det på fjerdeplass, drøye sekundet bak Melissa Courtney. Hun vant det tyske mesterskapet på 10 000 meter i juni, og vant også 5 000 meter under det tyske U23-mesterskapet i friidrett. U23-EM i friidrett 2019 ble arrangert i Gävle i Sverige, og Reh vant der 10 000 meter, med ny mesterskapsrekord på 31:39,34. Hun kom også på andreplass på 5 000 meter, kun slått av Anna Emilie Møller fra Danmark.

Under Tysk mesterskap i friidrett 2019 fikk hun sølv på 5 000 meter, og ble tatt ut til å delta i VM i friidrett 2019. I VM deltok hun på 10 000 meter, men måtte bryte på grunn av magesmerter, og hun ble trillet ut av stadion i rullestol.

### 2020

2020-sesongen i friidrett ble redusert på grunn av koronaviruspandemien, så Reh konkurrerte mindre dette året. Hun vant gateløpet Berlin 10k Invitational i juni og Berlin 5K Invitational i juli, og hun vant 5 000 meter under Tysk mesterskap i friidrett 2020.

### 2021

Reh kom på andreplass i det tyske mesterskapet på 10 km gateløp i 2021. I desember deltok hun i EM i terrengløp 2021, og kom der på tredjeplass individuelt, samt at hun fikk sølv i lagkonkurransen sammen med Konstanze Klosterhalfen og Domenika Mayer.

Referanser
----------

1. ↑   World Athletics Database, World Athletics utøver-ID 275626[Hentet fra Wikidata]
2. 1 2 3 4 5 6 7 8 9  World Athletics - *Alina Reh - Results*, besøkt 13. desember 2021.
3. 1 2 3 4 5 6  Trackteam.de - *Alina Reh*, besøkt 13. desember 2021.
4. ↑  Teller Report - *Bahta is deprived of the European Championship bronze after the verdict*, besøkt 14. desember 2021.
5. ↑  Sportbuzzer.de - *Nach dem Zusammenbruch bei der Leichtathletik-WM: Das sagt Alina Reh*, besøkt 14. desember 2021.

Eksterne lenker
---------------

* (de) Alina Reh – Munzinger Sportsarchiv Rediger på Wikidata

* (en) Alina Reh – Olympics.com Rediger på Wikidata

* (en) Alina Reh – Olympic.org Rediger på Wikidata

* (en) Alina Reh – Olympedia Rediger på Wikidata

* (de) Alina Reh – Tysklands olympiske komité Rediger på Wikidata

* (en) Alina Reh – World Athletics Rediger på Wikidata

* (en) Alina Reh – European Athletic Association Rediger på Wikidata

* (en) Alina Reh – Diamond League Rediger på Wikidata

|  |  |
| --- | --- |
| Oppslagsverk/autoritetsdata | Munzinger (sport)
 |